Diari Oficial de la Generalitat Valenciana


Sumari del DOGV 4185, del 07-02-2002 (2002/770)

ACORD de 21 de desembre de 2001, de la Comissió Territorial d'Urbanisme de València, relatiu a la modificació puntual número 25 del Pla General d'Ordenació Urbana de Paterna.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4185

Data del DOGV
:   07-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/770


Data del document
:   21-12-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Paterna
    * pla d'urbanisme

ACORD de 21 de desembre de 2001, de la Comissió Territorial d'Urbanisme de València, relatiu a la modificació puntual número 25 del Pla General d'Ordenació Urbana de Paterna. [2002/S770]
  
Vist l'expedient remés per l'Ajuntament de Paterna referit a la Modificació puntual número 25 del Pla General d'Ordenació Urbana, a l'efecte de l'aprovació definitiva, i de conformitat amb el següents:
  
Antecedents de fet
  
Primer. El projecte es va sotmetre a informació pública mitjançant Acord del ple de l'Ajuntament en sessió celebrada el dia 26 de juliol de 2001. Una vegada transcorregut el corresponent període d'exposició pública (notificat per anunci en el DOGV de data 14 de setembre de 2001 i en el diari Levante de data 3 de setembre de 2001), es va aprovar provisionalment pel ple de la corporació local en data 16 d'octubre de 2001.
  
Segon. El projecte consta de memòria.
  
Tercer. L'objecte d'aquest expedient és la modificació d'alguns paràmetres d'edificació referits als equipaments docents.
  
Les actuals normes defineixen les condicions que han de complir els equipaments docents en funció dels paràmetres d'edificació de les zones adjacents a la localització de cada equipament.
  
Açò ha generat que en zones de baixa densitat definides en el pla, no siga possible l'ampliació dels centres docents existents i l'adaptació a les noves normatives imposades per la Conselleria d'Educació, encara que en la normativa vigent es planteja la possibilitat de realitzar sobre les parcel·les que estiguen afectades per aquest ús estudis de detall que poden disposar d'una sèrie de condicions de millora respecte als paràmetres d'edificació de les zones adjacents.
  
Són aquestes condicions de millora les que es modifiquen per a permetre adequar aqueixos paràmetres d'edificació a les necessitats reals dels centres docents i millorar el servei públic que presten.
  
Quart. Durant la tramitació de l'expedient s'ha sol·licitat informe a la Direcció General de Règim Econòmic ?Àrea d'Infraestructures- de la Conselleria de Cultura, Educació i Ciència.
  
Cinqué. Paterna té un Pla General d'Ordenació Urbana aprovat definitivament per la Comissió Territorial d'Urbanisme en data 15 de novembre de 1990.
  
Sisé. La Comissió Informativa de la Comissió Territorial d'Urbanisme de València, en sessió celebrada el 18 de desembre de 2001, va emetre l'informe relatiu al projecte que ens ocupa, i compleix així el que disposa l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 56/1994, de 15 de novembre, de la Llei Reguladora de l'Activitat Urbanística.
  
Segon. La documentació s'estima suficient, a l'efecte del compliment del que disposen els articles 27 i 28 de la Llei Reguladora de l'Activitat Urbanística.
  
Tercer. Les consideracions que s'han fer sobre la modificació pretesa són les següents:
  
L'article 204.2 de les NNUU vigents estableix que quan l'ordenació de la zona (per ser de baixa densitat) no siga adequada per a la seua implantació, podrà realitzar-se un estudi de detall que ordene els volums de l'edificació atenent a les limitacions següents ?les normes n'inclouen 3 de les quals només es modifica la següent-:
  
- L'índex d'edificabilitat neta de parcel·la que resultara per aplicació de l'ordenació de les zones adjacents, podrà augmentar-se en 0,1 m²/m². Amb la modificació present aquest valor passa a ser de 0,25 m²/m².
  
- A més s'afig una quarta limitació o condició en el sentit que es podrà ampliar l'ocupació de parcel·la en un 25% sobre el que preveu la zona.
  
Aquestes modificacions es consideren acceptables des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei Reguladora de l'Activitat Urbanística.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la Llei Reguladora de l'Activitat Urbanística, en relació amb els articles 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió celebrada el 21 de desembre de 2001, acorda:
  
Aprovar definitivament la modificació número 25 del Pla General d'Ordenació Urbana de Paterna.
  
Contra aquest acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà d'haver rebut aquesta notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 21 de desembre de 2001.- El secretari de la Comissió Territorial d'Urbanisme: José Manuel Palau Navarro.